
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2095 

30 Οκτωβρίου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Λήψη απόφασης επί του ελέγχου για τη διαπίστωση τυχόν, 
καθυστέρησης συμμόρφωσης της εταιρείας «ΚΑΠΝΟΒΙ¬ 
ΟΜΗΧΑΝΙΑ ΚΑΡΕΛΙΑ Α.Ε.» με την με υπ’ αριθμ. 145/11/2000 
απόφαση της Επιτροπής Ανταγωνισμού, κατόπιν της 
υπ’ αριθμ. ημ. πρωτ. 2362/17.7.2002 αίτησης των Ε. Σπεν- 


τζάρη και Φ. Σπεντζάρη. 1 

Σύσταση Εκκλησιαστικού Ιδρύματος υπό την επωνυμίαν: 
«ΕΚΚΛΗΣΙΑΣΤΙΚΟΝ - ΠΝΕΥΜΑΤΙΚΟΝ -ΠΟΛΙΤΙΣΤΙΚΟΝ 
ΙΔΡΥΜΑ (Ε.Π.Π.Ι.) «ΑΓΙΟΣ ΑΘΑΝΑΣΙΟΣ» ΤΗΣ ΕΝΟΡΙΑΣ 
ΑΓΙΟΥ ΓΕΩΡΓΙΟΥ ΑΓΙΑΣΜΑΤΟΣ ΒΟΪΟΥ ΤΗΣ ΙΕΡΑΣ ΜΗ- 

ΤΡΟΠΟΛΕΩΣ ΣΙΣΑΝΙΟΥ ΚΑΙ ΣΙΑΤΙΣΤΗΣ». 2 

Χορήγηση άδειας κυκλοφορίας φαρμακευτικού προϊό¬ 
ντος ΡΐυΚΑΤΡΙί . 3 

Χορήγηση αδείας κυκλοφορίας φαρμακευτικού προϊό¬ 
ντος ΝΟΒΝ/ΑΙΕΤ. 4 

Χορήγηση άδειας κυκλοφορίας φαρμακευτικού προϊό¬ 
ντος ΟΜΕΒΑΝΕ. 5 

Χορήγηση άδειας κυκλοφορίας κτηνιατρικού φαρμα¬ 
κευτικού προϊόντος ϋΟΧΥΡΡΕΧ. 6 

Χορήγηση άδειας κυκλοφορίας φαρμακευτικού προϊό¬ 
ντος Τ4. 7 

Χορήγηση άδειας κυκλοφορίας φαρμακευτικού προϊόντος 
ΡΒΕΘΙΡΙΤΑΝ. 8 


ΑΠΟΦΑΣΕΙΣ 

(ΐ) 

Λήψη απόφασης επί του ελέγχου για τη διαπίστωση τυ¬ 
χόν, καθυστέρησης συμμόρφωσης της εταιρείας «ΚΑ¬ 
ΠΝΟΒΙΟΜΗΧΑΝΙΑ ΚΑΡΕΛΙΑ Α.Ε.» με την με υπ’ αριθμ. 
145/11/2000 απόφαση της Επιτροπής Ανταγωνισμού, κα¬ 
τόπιν της υπ’ αριθμ. ημ. πρωτ. 2362/17.7.2002 αίτησης 
των Ε. Σπεντζάρη και Φ. Σπεντζάρη. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 
(απόφαση Αριθμ. 1 356Λ//2007) 

Συνεδρίασε στην αίθουσα Συνεδριάσεων του 1 ου ορόφου, 
του κτηρίου των Γραφείων της (Κότσικα ΙΑ και Πατησίων), 

1 Από την παρούσα απόφαση έχουν παραλειφθεί, σύμφωνα με το 
άρθρο 26 παρ. 7 του Κανονισμού Λειτουργίας και Διαχείρισης της 
Επιτροπής Ανταγωνισμού (ΟΕΚ 1890/Β'/29.12.2006), τα στοιχεία εκείνα, 
τα οποία κρίθηκε ότι αποτελούν επιχειρηματικό απόρρητο. Στη θέση 
των στοιχείων που έχουν παραλειφθεί υπάρχει η ένδειξη [...]. Όπου 
ήταν δυνατό τα στοιχεία που παραλείφθηκαν αντικαταστάθηκαν με 
ενδεικτικά ποσά και αριθμούς ή με γενικές περιγραφές (ενός [...]) 


την 10.5.2007, ημέρα Πέμπτη και ώρα 10:30, με την εξής 
σύνθεση: 

Πρόεδρος: Σπυρίδων Ζησιμόπουλος 

Μέλη: Αριστομένης Κομισόπουλος, 

Φαίδων Στράτος, 

Βασίλειος Πατσουράτης, λόγω κωλύματος 
του τακτικού μέλους Γαρυφαλιάς Αθανασίου, 

Κυριάκος Μακαρώνας, λόγω κωλύματος του 
τακτικού μέλους Χρήστου Ιωάννου, 

Ευθύμιος Πουρναράκης, λόγω κωλύματος 
του τακτικού μέλους Απόστολου Ρεφενέ, 

Δημήτριος Γιαννέλης, 

Ελίζα Αλεξανδρίδου, και 
Αθανάσιος Στεφόπουλος, λόγω κωλύματος 
του τακτικού μέλους Γεωργίας Μπεχρή-Κεχαγιόγλου 

Τα λοιπά τακτικά ή/και αναπληρωματικά αυτών μέλη της 
Επιτροπής Ανταγωνισμού (εφεξής Ε.Α.), αν και προκληθέ- 
ντα, δεν προσήλθαν στη συνεδρίαση, λόγω δικαιολογημέ¬ 
νου κωλύματος. 

Γραμματέας: Ολγα-Ανίτα Ραφτοπούλου, λόγω κωλύματος 
της τακτικής Γραμματέως Αικατερίνης Τριβέλη. 

θέμα της συνεδρίασης ήταν η λήψη απόφασης επί του 
ελέγχου για τη διαπίστωση τυχόν καθυστέρησης συμμόρφω¬ 
σης της εταιρίας ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε. με την 
υπ’ αριθμ. 145/11/2000 απόφαση της Επιτροπής Ανταγωνισμού, 
κατόπιν της υπ’ αριθμ. ημ. πρωτ. 2362/17.7.2002 αίτησης των 
Ε. Σπεντζάρη και Φ. Σπεντζάρη. 

Στη συνεδρίαση της 10.5.2007 είχε νομίμως κλητευθεί 
και παρίστατο η εταιρεία ΚΑΠΝΟΒΙΟΜΗΧΑΝΙΑ ΚΑΡΕΛΙΑ 
Α.Ε. (εφεξής ΚΑΠΝΟΒΙΟΜΗΧΑΝΙΑ ΚΑΡΕΛΙΑ), δια των πλη¬ 
ρεξουσίων δικηγόρων της Νικόλαο Γεωργακόπουλο και 
Βασίλειο Αντωνόπουλο. 

Οι αιτούντες Ευστάθιος Σπεντζάρης και Φωτεινή Σπεντζάρη, 
αν και νομίμως κλητευθέντες, δεν παρίσταντο στη συζήτηση, 
λόγω μη κατάθεσης υπομνήματος, κατά το άρθρο 11 παρ. 2 
του Κανονισμού Λειτουργίας και Διαχείρισης της Επιτροπής 
Ανταγωνισμού (ΦΕΚ Β' 1890/29.12.2006). 

Πριν από την εκφώνηση της εισήγησης από τη Γ ενική Διεύ¬ 
θυνση Ανταγωνισμού (εφεξής Γ.Δ.Α.), ζήτησε και έλαβε το λόγο 
από τον Πρόεδρο της Επιτροπής, ο πληρεξούσιος δικηγόρος 
της ΚΑΠΝΟΒΙΟΜΗΧΑΝΙΑ ΚΑΡΕΛΙΑ Αντωνόπουλος, ο οποίος 
υπέβαλε ένσταση για τη συμπερίληψη στη με υπ’ αριθμ. πρωτ. 
1203/27.2.2007 Εισήγηση της Γ.Δ.Α. ως διαδίκου, της Φωτεινής 
Σπεντζάρη, κόρης του Ε. Σπεντζάρη. 

Στη συνέχεια, ο Πρόεδρος της Ε.Α. έδωσε το λόγο στη 
Γενική Εισηγήτρια Σοφία Καμπερίδου, Προϊσταμένη της 

Α' Διεύθυνσης Εφαρμογής της Γ.Δ.Α., η οποία ανέπτυξε 
συνοπτικά τη με υπ’ αριθμ. πρωτ. 1203/27.2.2007 γραπτή 
εισήγηση της Γ.Δ.Α. και πρότεινε:«... την επιβολή προστίμου 
στην εταιρία ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε., σύμφωνα 
με τις διατάξεις των παραγράφων 1 (εδαφ. ε και στ) και 2 
του άρθρου 9, του ν. 703/1977, λόγω μη συμμόρφωσης της 
εταιρίας ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε. με το διατα¬ 
κτικό της υπ’ αριθμ. 145/11/2000 απόφασης». 

Κατόπιν, οι πληρεξούσιοι δικηγόροι της ΚΑΠΝΟΒΙΟΜΗ¬ 
ΧΑΝΙΑ ΚΑΡΕΛΙΑ, αφού έλαβαν το λόγο από τον Πρόεδρο 
της Επιτροπής, ανέπτυξαν τις απόψεις τους και ζήτησαν 
την απόρριψη της Εισήγησης της Γ.Δ.Α. και, εν συνεχεία, 
έδωσαν διευκρινίσεις και απάντησαν σε ερωτήματα τα 
οποία τους ετέθησαν από τον Πρόεδρο και τα Μέλη της 
Επιτροπής Ανταγωνισμού. 

Στη συνέχεια, εζητήθη από πλευράς της ΚΑΠΝΟΒΙΟΜΗ¬ 
ΧΑΝΙΑ ΚΑΡΕΛΙΑ η εξέταση μάρτυρος και εξετάσθηκε ενόρ¬ 
κως ως μάρτυρας ο Θεόδωρος Βεσκούκης. 

Μετά την ολοκλήρωση της ακροαματικής διαδικασίας και 
της εξετάσεως του μάρτυρος, εζητήθη από την ΚΑΠΝΟΒΙ¬ 
ΟΜΗΧΑΝΙΑ ΚΑΡΕΛΙΑ και χορηγείται από τον Πρόεδρο της 
Ε.Α. προθεσμία έως της 16.5.2007 προκειμένου να υποβληθεί 
υπόμνημα. 

Η Επιτροπή Ανταγωνισμού συνήλθε σε διάσκεψη την 
30.5.2007 (ημέρα Τετάρτη και ώρα 15:00), την οποία συνέ¬ 
χισε την 31.7.2007 (ημέρα Τρίτη και ώρα 15:00) και ολοκλή¬ 
ρωσε την 27.9.2007 (ημέρα Πέμπτη και ώρα 10:30) στην ως 
άνω αίθουσα συνεδριάσεων του 1 ου ορόφου του κτηρίου 
των Γραφείων της, και αφού έλαβε υπόψη της τα στοιχεία 
του φακέλου της κρινόμενης υπόθεσης, την Εισήγηση της 
Γ.Δ.Α., τις ενστάσεις και απόψεις που υποβλήθηκαν από την 
καταγγελλομένη, όπως αυτές διατυπώθηκαν στο υπόμνημα 
που υπέβαλε και που αναπτύχθηκαν και προφορικώς, 

ΣΚΕΦΘΗΚΕ ΩΣ ΕΞΗΣ: 

1. Την 16.5.2000, η Επιτροπή Ανταγωνισμού εξέδωσε την 
υπ’ αριθμ. 145/11/2000 απόφαση επί καταγγελίας η οποία 
είχε υποβληθεί στην Υπηρεσία από τον χονδρέμπορο τσι¬ 
γάρων Ε. Σπεντζάρη κατά της εταιρείας ΚΑΠΝΟΒΙΟΜΗ¬ 
ΧΑΝΙΑ ΚΑΡΕΛΙΑ Α.Ε. για παράβαση του άρθρου 2α του 
ν. 703/1977, ως ίσχυε και ισχύει, λόγω της αιφνίδιας και 
αδικαιολόγητης κατά τον καταγγέλλοντα διακοπής της 
συνεργασίας τους. 

Με την ανωτέρω απόφαση η Επιτροπή, διαπίστωσε ότι η 
συμπεριφορά της ΚΑΠΝΟΒΙΟΜΗΧΑΝΙΑΣ ΚΑΡΕΛΙΑ συνιστά 
κατάχρηση της δημιουργηθείσας οικονομικής εξάρτησης 
του καταγγέλλοντος από αυτήν κατά παράβαση του άρ¬ 
θρου 2α του ν. 703/1977 και έκανε δεκτή την καταγγελία 
του. 

2. Για την ανωτέρω παράβαση η Επιτροπή Ανταγωνισμού 
αποφάσισε τα εξής: 

α) Επέβαλε στην ΚΑΠΝΟΒΙΟΜΗΧΑΝΙΑ ΚΑΡΕΛΙΑ πρόστιμο 
δύο εκατομμυρίων (2.000.000) δραχμών, και 

β) Υποχρέωσε την ΚΑΠΝΟΒΙΟΜΗΧΑΝΙΑ ΚΑΡΕΛΙΑ να πωλεί 
και παραδίδει τα προϊόντα καπνού που εισάγει, παράγει 
και αντιπροσωπεύει στον Ε. Σπεντζάρη, με τους αυτούς 
όρους που προμηθεύει τους λοιπούς διανομείς του Νομού 
Ηλείας. 

3. Η ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε. υπέβαλε αίτηση 
αναστολής εκτέλεσης της ως άνω υπ’ αριθμ. 145/11/2000 από¬ 
φασης Ε.Α.. Επί της αιτήσεως αυτής εκδόθηκε η υπ’ αριθμ. 
114/6.11.2000 απόφαση του Προέδρου του ΔΕφΑΘ, η οποία 
απέρριψε την αίτηση. Επίσης, με την υπ’ αριθμ. 123/14.4.2000 
απόφαση του Προέδρου του ΔΕφΑΘ απορρίφθηκε ως απα¬ 
ράδεκτη και δεύτερη αίτηση αναστολής εκτέλεσης κατά της 
υπ’ αριθμ. 145/11/2000 απόφασης Ε.Α.. 

4. Επί της υπ’ αριθμ. 123/14.4.2000 προσφυγής που άσκησε 
η ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε. εκδόθηκε ακολούθως 
η υπ’ αριθμ. 6009/14.12.2001 απόφαση του ΔΕφΑΘ, η οποία 


έκρινε ότι η συμπεριφορά της προσφεύγουσας, εξαιτίας 
της οποίας περιορίσθηκε η ανταγωνιστική θέση της επι¬ 
χείρησης Ε. Σπεντζάρη στην αγορά, συνιστά καταχρηστική 
εκμετάλλευση της σχέσης οικονομικής εξάρτησης της 
επιχείρησής του, κατά παράβαση του άρθρου 2α του ν. 
703/1977, επικυρώνοντας την απόφαση της Επιτροπής και 
επομένως ορθά επιβλήθηκαν σε βάρος της οι προαναφερ- 
θείσες υποχρεώσεις. Συναφώς, στην υπ’ αριθμ. 6009/2001 
απόφαση του ΔΕφΑΘ επισημαίνεται ότι η νομιμότητα της 
υπ’ αριθμ. 145/11/2000 απόφασης Ε.Α. δεν επηρεάζεται από 
την κατάργηση του άρθρου 2α του ν. 703/1977 με το άρθρο 
1 του ν. 2837/2000, γιατί με την συγκεκριμένη απόφαση 
δεν επιβλήθηκε σε βάρος της η υποχρέωση να πωλεί τα 
προϊόντα της στον Ε. Σπεντζάρη στο διηνεκές, αλλά στα 
πλαίσια της παύσης της παράβασης του άρθρου 2α του 
ν. 703/1977, στην οποία υπέπεσε. 

5. Ακολούθως, η ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε., στις 

3.7.2002 κατέθεσε αίτηση (με υπ’ αριθμ. πρωτ. 2159/3.7.2002) 
ζητώντας από την Επιτροπή την ερμηνεία της με υπ’ αριθμ. 
145/11/2000 απόφασης Ε.Α., τη διαπίστωση της ανυπαρξίας 
αντίθεσης της συμπεριφοράς της όσον αφορά στη συνεργα¬ 
σία της με τον Ε. Σπεντζάρη προς οποιαδήποτε απαγορευτική 
διάταξη του ν. 703/1977 (δεδομένου ότι η διάταξη 2α του ν. 
703/1977, βάσει της οποίας εκδόθηκε η απόφαση Ε.Α, καταργή- 
θηκε με το άρθρο 1 παρ. 1 του ν. 2837/2000, ΦΕΚ 178/3.8.2000) 
και να ανακληθεί η παραπάνω απόφαση. Επικουρικά, ζητούσε 
να μεταρρυθμιστεί η υπ’ αριθμ. 145/11/2000 απόφαση Ε.Α. ως 
προς το διατακτικό της και να προσδιοριστεί συγκεκριμένος 
χρόνος μέσα στον οποίο θα είναι υποχρεωμένη η εταιρεία να 
συμμορφώνεται με τη συγκεκριμένη διάταξη. Στην απάντηση 
του Προέδρου της Ε.Α. (υπ’ αριθμ. πρωτ. 155/5.11.2002) γίνεται 
αναφορά στην υπ’ αριθμ. 6009/2001 απόφαση του ΔΕφΑΘ, 
όπου ορίζεται ότι «.η προσβαλλόμενη απόφαση της Επι¬ 

τροπής Ανταγωνισμού είναι νόμιμη και πρέπει να απορρι- 
φθούν ως αβάσιμοι οι αντίθετοι ισχυρισμοί. Η νομιμότητα δε 
της απόφασης αυτής δεν επηρεάζεται... από την κατάργηση 
του άρθρου 2α του ν. 703/1977 με το άρθρο 1 παρ. 1 του ν. 
2837/2000, γιατί με τη συγκεκριμένη απόφαση δεν επιβλή¬ 
θηκε σε βάρος της η υποχρέωση να πωλεί τα προϊόντα της 

στον Ε. Σπεντζάρη στο διηνεκές.αλλά στα πλαίσια της 

παύσης της παράβασης του άρθρου 2α του ν. 703/1977, στην 
οποία υπέπεσε διακόπτοντας τη συνεργασία της με αυτόν, 
με το συγκεκριμένο τρόπο, σε χρόνο κατά τον οποίο ίσχυε η 
σχετική διάταξη.» Η απάντηση του Προέδρου της Επιτροπής 
ολοκληρώνει υπογραμμίζοντας ότι «Από τις κρίσεις δε αυτές 
με τις οποίες κατάληξε στην απόρριψη της προσφυγής σας 
και την επικύρωση της προσβαλλόμενης απόφασης της Ε.Α., 
δημιουργείται δεδικασμένο, που καλύπτει τις προσβαλλόμενες 
αιτιάσεις σας και δεσμεύει την Ε.Α., η οποία έχει υποχρέωση 
να συμμορφώνεται προς το περιεχόμενο της απόφασης από 
την οποία πηγάζει το δεδικασμένο, το οποίο αντί αλήθειας 
λαμβάνεται». 

6. Σύμφωνα με το υπ’ αριθμ. ημ. πρωτ. 2362/17.7.2002 έγ¬ 
γραφο, οι Ε. Σπεντζάρη και Φ. Σπεντζάρη (κόρη και διάδοχος 
στην επιχείρηση του Ε. Σπεντζάρη, ο οποίος έχει αποχωρή¬ 
σει), κατήγγειλαν στη Γενική Διεύθυνση Ανταγωνισμού ότι 
η ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε. αρνείται τη συμμόρ¬ 
φωση με την υπ’ αριθμ. 145/11/2000 απόφαση της Επιτροπής, 
τουλάχιστον από τη δημοσίευση της εν λόγω απόφασης, 
και ζήτησαν τη διαπίστωση της συνεχιζόμενης παράβασης. 
Επίσης, οι καταγγέλλοντας ζήτησαν να διαταχθεί η καταγ¬ 
γελλόμενη να εκτελέσει την υπ’ αριθμ. 145/11/2000 απόφαση 
Ε.Α., σε συνδυασμό με την υπ’ αριθμ. 6009/2001 απόφαση 
του ΔΕφΑΘ. 

Ειδικότερα οι καταγγέλλοντας ισχυρίσθηκαν τα ακό¬ 
λουθα: 

α) Οι παραγγελίες προς εφοδιασμό τσιγάρων της 
26.11.2001, της 17.12.2001, της 27.12.2001, της 14.1.2002, της 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


29197 


31.1.2002, της 22.2.2002, της 4.3.2002, της 26.3.2002, της 

5.4.2002, της 29.4.2002, της 17.5.2002, της 12.6.2002, της 

17.6.2002, της 2.7.2002, 8.7.2002,15.7.2002, τις οποίες οι κα- 
ταγγέλλοντες απέστειλαν με τηλεομοιοτυπία στην ΚΑΠΝΟ¬ 
ΒΙΟΜΗΧΑΝΙΑ ΚΑΡΕΛΙΑ Α.Ε., ουδέποτε εκτελέστηκαν. 

β) Η εξώδικος πρόσκληση, δήλωση και διαμαρτυρία με 
συνημμένη παραγγελία προς εφοδιασμό τσιγάρων της 
28.12.2000 προς την ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε. 
του καταγγέλλοντος, η οποία καλεί την καταγγελλόμενη 
να συμμορφωθεί με την υπ’ αριθμ. 145/11/2000 απόφαση 
Ε.Α., δεν οδήγησε στην αλλαγή τακτικής εκ μέρους της 
ΚΑΠΝΟΒΙΟΜΗΧΑΝΙΑΣ ΚΑΡΕΛΙΑ Α.Ε., η οποία συνέχιζε να 
μην εφοδιάζει τον καταγγέλλοντα. 

Η άρνηση συμμόρφωσης της ΚΑΠΝΟΒΙΟΜΗΧΑΝΙΑΣ ΚΑ- 
ΡΕΛΙΑ Α.Ε. με την υπ’ αριθμ. 145/11/2000 απόφαση της Επι¬ 
τροπής επιβεβαιώνεται και από τα ακόλουθα, τα οποία 
προσκομίστηκαν από τους καταγγέλλοντες. 

γ) Υπεβλήθη αίτηση του καταγγέλλοντος στις 28.12.2000 
ενώπιον της Εισαγγελίας Πλημ/κων Καλαμάτας, με την 
οποία ζήτησε να δοθεί εντολή στην ΚΑΠΝΟΒΙΟΜΗΧΑΝΙΑ 
ΚΑΡΕΛΙΑ Α.Ε. να του χορηγήσει τσιγάρα, όπως ορίζεται 
στην υπ’ αριθμ. 145/11/2000 απόφαση Ε.Α. Η εν λόγω αίτηση 
τέθηκε στο αρχείο από τον Εισαγγελία Π. Πούλιο, με τη 
σημείωση ότι εκλήθη ο εκπρόσωπος της εταιρείας Ανδρέας 
Καρέλιας και προσελθών ενώπιον τους την 3.1.2001 έγιναν 
σ’ αυτόν συστάσεις προς συμμόρφωση με τις διατάξεις 
της υπ’ αριθμ. 145/11/2000 απόφασης Ε.Α. 

δ) Υπεβλήθη αίτηση του καταγγέλλοντος στις 17.6.2002 
ενώπιον της Εισαγγελίας Πλημ/κων Καλαμάτας, με την οποία 
ζήτησε να δοθεί εντολή στην ΚΑΠΝΟΒΙΟΜΗΧΑΝΙΑ ΚΑΡΕΛΙΑ 
Α.Ε. να του χορηγήσει τσιγάρα, όπως ορίζεται στην υπ’ αριθμ. 
145/11/2000 απόφαση Ε.Α. Η εν λόγω αίτηση κοινοποιήθηκε 
προς το Διοικητή της Αστυνομικής Διεύθυνσης του Νομού 
Μεσσηνίας, προκειμένου να κληθεί ο αρμόδιος της ΚΑΠΝΟ¬ 
ΒΙΟΜΗΧΑΝΙΑΣ ΚΑΡΕΛΙΑ Α.Ε. και να δηλώσει εάν εφήρμοσε 
την απόφαση. Σύμφωνα με την απαντητική επιστολή της 
9.7.2002 από την Αστυνομική Διεύθυνση του Νομού Μεσση¬ 
νίας, ο εκπρόσωπος της Εταιρείας δήλωσε ότι η Εταιρεία 
έχει υποβάλει αίτηση στην Ε.Α. για την ερμηνεία της προα- 
ναφερθείσας απόφασης και τελεί σε αναμονή της σχετικής 
απάντησης της Ε.Α., καθώς η διάταξη για την παράβαση, με 
την οποία γίνεται η καταγγελία, έχει καταργηθεί. 

7. Σε ό,τι αφορά στη συμμόρφωση της εταιρείας ΚΑ¬ 
ΠΝΟΒΙΟΜΗΧΑΝΙΑ ΚΑΡΕΛΙΑ Α.Ε. με το διατακτικό της υπ’ 
αριθμ. 145/11/2000 απόφασης της Επιτροπής Ανταγωνισμού 
το άρθρο 9 παρ. 3 του ν. 703/1977 όπως ισχύει προβλέπει ότι 
«οι ενδιαφερόμενος επιχειρήσεις ή ενώσεις επιχειρήσεων 
υποχρεούνται μέσα σε δεκαπέντε (15) ημέρες από τη γνω¬ 
στοποίηση της απόφασης να ενημερώνουν τον Πρόεδρο 
της Επιτροπής Ανταγωνισμού για τις ενέργειες, στις οποίες 
προέβησαν ή πρόκειται να προβούν για την παύση της 
παράβασης. Την ίδια υποχρέωση υπέχουν οι επιχειρήσεις 
ή ενώσεις επιχειρήσεων, όταν πρόκειται για συμμόρφωση 
προς δικαστική απόφαση που εκδόθηκε μετά από προσφυ¬ 
γή κατά απόφασης της Επιτροπής Ανταγωνισμού.» 

Σύμφωνα με τα ανωτέρω, η ΚΑΠΝΟΒΙΟΜΗΧΑΝΙΑ ΚΑ- 
ΡΕΛΙΑ Α.Ε., στις 3.7.2002 κατέθεσε αίτηση (με υπ' αριθμ. 
2159/3.7.2002) ζητώντας από την Επιτροπή την ερμηνεία της 
με υπ' αριθμ. 145/11/2000 απόφασης Ε.Α., κλπ. Αυτή ήταν και 
η μοναδική μορφή επικοινωνίας, που επιδίωξε η ΚΑΠΝΟΒΙ¬ 
ΟΜΗΧΑΝΙΑ ΚΑΡΕΛΙΑ Α.Ε., μετά την έκδοση της υπ’ αριθμ. 
145/11/2000 απόφασης της Ε.Α. και της υπ’ αριθμ. 6009/2001 
απόφασης του ΔΕφΑΘ, και παρά το γεγονός ότι οι σχετικές 
αιτήσεις αναστολής εκτέλεσης της υπ’ αριθμ. 145/11/2000 
απόφασης είχαν απορριφθεί. 


Πέραν της ανωτέρω επιστολής, η οποία δεν αποδεικνύει 
τη συμμόρφωση της ΚΑΠΝΟΒΙΟΜΗΧΑΝΙΑΣ ΚΑΡΕΛΙΑ Α.Ε. 
με την υπ’ αριθμ. 145/11/2000 απόφαση της Ε.Α. η καθ’ ης 
δεν προσκόμισε στοιχεία προς την Επιτροπή με τα οποία 
να αποδεικνύει τη συμμόρφωσή της. 

Περαιτέρω, ενώ είχε λάβει γνώση των καταγγελιών που 
εκκρεμούσαν εις βάρος της, η εταιρεία δεν προσκόμισε στοι¬ 
χεία που θα αποδείκνυαν τις ενέργειες για συμμόρφωσή της 
τόσο με την υπ’ αριθμ. 145/11/2000 απόφαση Ε.Α. όσο και με 
την υπ' αριθμ. 6009/2001 απόφαση του ΔΕφΑΘ. 

8. Σύμφωνα με το άρθρο 9 παρ. 3 του ν. 703/1977 (όπως 
ισχύει) τελευταίο εδάφιο, η ΚΑΠΝΟΒΙΟΜΗΧΑΝΙΑ ΚΑΡΕΛΙΑ 
Α.Ε. όφειλε επίσης να ενημερώσει τον Πρόεδρο της Επι¬ 
τροπής Ανταγωνισμού για τις ενέργειες στις οποίες είχε 
ήδη προβεί ή επρόκειτο να προβεί για την παύση της πα¬ 
ράβασης σε σχέση με τη συμμόρφωση και με την υπ’ αριθμ. 
6009/2001 απόφαση του ΔΕφΑΘ, που εκδόθηκε μετά από 
προσφυγή κατά της υπ’ αριθμ. 145/11/2000 απόφασης της 
Ε.Α. Αντίθετα και μετά την έκδοση της ανωτέρω απόφασης 
δεν υπήρξε καμία ενημέρωση από την εταιρεία προς την 
Επιτροπή Ανταγωνισμού. 

9. Έλεγχος Συμμόρφωσης με την απόφαση 145/11/2000 

α) Σύμφωνα με την υπ' αριθμ. 145/11/2000 απόφα¬ 
ση της Ε.Α. ελέγχθηκε η συνδρομή των προϋποθέσεων 
για την υπαγωγή στην απαγόρευση του άρθρου 2α του 
ν. 703/1977, με την έννοια της αιφνίδιας και αδικαιολόγητης 
διακοπής μακροχρόνιων εμπορικών σχέσεων, δηλαδή: 

> Να υπάρχει σχέση οικονομικής εξάρτησης μιας επιχείρη¬ 
σης από άλλη ή άλλες επιχειρήσεις, από τις οποίες προμηθεύ¬ 
εται ένα ορισμένο είδος προϊόντων ή υπηρεσιών. 

> Η επιχείρηση αυτή να μην διαθέτει ισοδύναμη εναλ¬ 
λακτική λύση, με την έννοια ότι δεν προσφέρονται καθόλου 
τέτοιες λύσεις ή οι προσφερόμενες συνδέονται με σοβαρά 
μειονεκτήματα, δηλαδή δεν μπορεί να προμηθεύεται τα 
προϊόντα ή τις υπηρεσίες από άλλη πηγή ή εάν μπορεί, 
όχι με τους ίδιους αλλά με δυσμενέστερους όρους, που 
θα έχουν ως αποτέλεσμα την περιέλευση της εξαρτώμε- 
νης επιχείρησης σε δυσμενή έναντι των ανταγωνιστών 
της θέση αφού μειώνεται σημαντικά η ικανότητά της να 
ανταπεξέλθει στον ελεύθερο ανταγωνισμό, πράγμα που 
μπορεί να οδηγήσει ακόμη και σε αδυναμία να συνεχίσει 
τη λειτουργία της. 

> Η επιχείρηση από την οποία εξαρτώνται οι άλλες, να 
προβαίνει σε καταχρηστική εκμετάλλευση της εν λόγω εξάρ¬ 
τησης, δηλαδή να εκμεταλλεύεται την ισχύ, που της δίνει η 
αδυναμία της εξαρτημένης, να μην διαθέτει άλλη ισοδύναμη 
εναλλακτική λύση, σύμφωνα με τα πιο πάνω, με μέσα και 
πρακτικές που έχουν ως τελικό αποτέλεσμα να βλάψουν την 
ανταγωνιστικότητα της τελευταίας. 

Παράλληλα, επισημάνθηκε η έλλειψη εναλλακτικής λύ¬ 
σης προμήθειας των προϊόντων της ΚΑΠΝΟΒΙΟΜΗΧΑΝΙΑΣ 
ΚΑΡΕΛΙΑ Α.Ε., καθώς ο καταγγέλλων κατά το χρονικό διά¬ 
στημα της διακοπής της συνεργασίας τους, προσπάθησε 
να προμηθευτεί τα προϊόντα της καταγγελλόμενης από το 
υποκατάστημα της Πάτρας και από άλλους διανομείς, αλλά 
συνάντησε την άρνησή τους. Επειδή δε, τα εν λόγω προϊόντα 
έχουν μεγάλη ζήτηση στην περιοχή του καταγγέλλοντος, η 
έλλειψή τους από την επιχείρησή του, τον θέτει σε μειονε¬ 
κτική θέση έναντι των ανταγωνιστών του στην ίδια περιοχή 
και πιθανολογείται ότι μπορεί άμεσα να κλονίσει σοβαρά 
την οικονομική κατάσταση του καταγγέλλοντα. 

Τέλος, επί τη βάσει των ανωτέρω, διαπιστώθηκε ότι η 
συμπεριφορά της καταγγελλόμενης συνιστά κατάχρηση 

της δημιουργηθείσας οικονομικής εξάρτησης του καταγ- 
γέλλοντος από αυτήν και άρα πρέπει να γίνει δεκτή η 
καταγγελία του. 

Η ως άνω απόφαση της Επιτροπής, με το διατακτικό 
αυτής υποχρεώνει την ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε. 
να πωλεί και παραδίδει τα προϊόντα καπνού που εισάγει, 
παράγει και αντιπροσωπεύει στον Ε. Σπεντζάρη, με τους 
αυτούς όρους που προμηθεύει τους λοιπούς διανομείς του 
Ν. Ηλείας. 

β) Παρά το γεγονός ότι το ΔΕφΑΘ απέρριψε τις αιτή¬ 
σεις αναστολής εκτέλεσης (υπ’ αριθμ. 114/6.11.2000 και 
123/14.4.2000 αποφάσεων των Προέδρων του ΔΕφΑΘ) της 
υπ’ αριθμ. 145/11/2000 απόφασης Ε.Α., οι οποίες είχαν υπο¬ 
βληθεί από την ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε., η κα¬ 
ταγγελλόμενη συνέχιζε να μην εκτελεί το διατακτικό της 
ως άνω απόφασης. 

Το ΔΕφΑΘ απέρριψε την προσφυγή που άσκησε η εται¬ 
ρεία κατά της υπ’ αριθμ. 145/11/2000 απόφασης ΕΑ (υπ’ αριθμ. 
6009/2001 απόφαση ΔΕφΑΘ), επικυρώνοντας την απόφα¬ 
ση 145/11/2000 Ε.Α. Η επικύρωση της υπ’ αριθμ. 145/11/2000 
απόφασης Ε.Α. από το ΔΕφΑΘ έγινε με τη διευκρίνιση ότι 
είναι απαραίτητη η χρονική οριοθέτηση της υποχρέωσης 
παροχής, ανεξάρτητα από την κατάργηση του άρθρου 
2α του ν. 703/1977, εφόσον η παράβαση έγινε σε χρόνο 
κατά τον οποίο η επίμαχη διάταξη του άρθρου 2α του 
ν. 703/1977 ήταν σε ισχύ. Συνεπώς, η καταγγελλόμενη οφεί¬ 
λε να εκτελέσει την υπ’ αριθμ. 145/11/2000 απόφαση Ε.Α. 
κατά το χρονικό σημείο της έκδοσης και δημοσίευσής της, 
δηλαδή από την 11.9.2000 (ΦΕΚ 1129 Β'/11.9.2000), ανεξάρτη¬ 
τα από το γεγονός ότι η επίμαχη διάταξη δεν ήταν πλέον 
σε ισχύ τη χρονική στιγμή της έκδοσης και της δημοσίευ¬ 
σης της απόφασης της Ε.Α. (Το άρθρο 2α του ν. 703/1977 
καταργήθηκε με το ν. 2837/2000, την 3.8.2000, βάσει της 
ημερομηνίας δημοσίευσής του). 

10. Όσον αφορά στη χρονική οριοθέτηση της υποχρέ¬ 
ωσης παροχής, όπως αυτή τέθηκε από την απόφαση του 
ΔΕφΑΘ, αυτή πρέπει να γίνει λαμβάνοντας υπόψη ένα εύ¬ 
λογο χρονικό διάστημα, κατά το οποίο η καταγγελλόμενη 
είχε υποχρέωση παροχής προϊόντων καπνού στον Ε. Σπε¬ 
ντζάρη, με παράλληλη αναφορά στην αντίστοιχη απόφαση 
Ε.Α. Ως εύλογο χρονικό διάστημα, το οποίο θα επέτρεπε 
την προσαρμογή στα νέα δεδομένα της επιχείρησης του 
καταγγέλλοντος, θεωρείται το εξάμηνο από τη στιγμή της 
δημοσίευσης της υπ’ αριθμ. 145/11/2000 απόφασης Ε.Α., δη¬ 
λαδή από 11.9.2000, ως 11.3.2001 (επιχ. από υπ’ αριθμ. 156, 
157,158/11/2000 αποφάσεις, άποψη μειοψηφίας. Βλ. επίσης, 
άρθρο 8 παρ. 4 π.δ. 219/1991 «Περί αντιπροσώπων σε συμ¬ 
μόρφωση με την Οδηγία 86/653/ΕΟΚ του Συμβουλίου των 
ΕΚ»), 

Όπως όμως προκύπτει από τα ανωτέρω αναφερόμενα 
έγγραφα, τα οποία προσκομίστηκαν στην Υπηρεσία από 
τους καταγγέλλοντες, η ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε. 
ουδέποτε συμμορφώθηκε με το διατακτικό της υπ’ αριθμ. 
145/11/2000 απόφασης της Επιτροπής Ανταγωνισμού, αλλά 
ενσυνείδητα ακολουθούσε την ανωτέρω περιγραφόμενη 
πολιτική μη συμμόρφωσης. 

11. Σύμφωνα με το άρθρο 9 του ν. 703/1977 παρ. 1 και 2: 

1. Η Επιτροπή Ανταγωνισμού αν, μετά από σχετική έρευνα 
που διεξάγεται είτε αυτεπαγγέλτως είτε κατόπιν καταγ¬ 
γελίας ή αίτησης του Υπουργού Ανάπτυξης, διαπιστώσει 
παράβαση της παρ. 1 του άρθρου 1 και των άρθρων 2, 2α 
και 5 ή των άρθρων 81 και 82 της Συνθήκης της Ευρωπαϊκής 
Κοινότητας, μπορεί με απόφασή της: 


α) να υποχρεώνει τις ενδιαφερόμενος επιχειρήσεις ή τις 
ενώσεις επιχειρήσεων να παύσουν την παράβαση και να 
παραλείπουν αυτή στο μέλλον, 
β) να αποδέχεται, εκ μέρους των ενδιαφερομένων επιχειρή¬ 
σεων ή ενώσεων επιχειρήσεων, την ανάληψη δεσμεύσεων, με 
τις οποίες θα παύει η παράβαση, και να καθιστά τις δεσμεύ¬ 
σεις αυτές υποχρεωτικές για τις επιχειρήσεις, 
γ) να επιβάλει μέτρα συμπεριφοράς ή διαρθρωτικού χα¬ 
ρακτήρα, τα οποία πρέπει να είναι αναγκαία και πρόσφορα 
για την παύση της παράβασης και ανάλογα με το είδος και 
τη βαρύτητα αυτής. Μέτρα διορθωτικού χαρακτήρα επιτρέ¬ 
πεται να επιβάλλονται μόνον στην περίπτωση που είτε δεν 
υφίστανται εξίσου αποτελεσματικά μέτρα συμπεριφοράς 
είτε όλα τα εξίσου αποτελεσματικά μέτρα συμπεριφοράς 
είναι ενδεχομένως οχληρότερα από τα μέτρα διαρθρωτικού 
χαρακτήρα, 

δ) να απευθύνει συστάσεις σε περίπτωση παράβασης 
των άρθρων 1,2 και 2α, όπως προστίθενται με τον παρόντα 
ν. 703/1977 και να απειλήσει πρόστιμο ή χρηματική ποινή 
ή και τα δύο, σε περίπτωση συνέχισης ή επανάληψης της 
παράβασης, 

ε) να θεωρήσει ότι κατέπεσε το πρόστιμο ή η χρηματική 
ποινή ή και τα δύο, όταν με απόφασή της βεβαιώνεται η 
συνέχιση ή επανάληψη της παράβασης, 
στ) να επιβάλει πρόστιμο στις επιχειρήσεις ή ενώσεις 
επιχειρήσεων που υπέπεσαν στην παράβαση. 

Το κατά την προηγούμενη παράγραφο επιβαλλόμενο ή 
απειλούμενο πρόστιμο μπορεί να φτάνει μέχρι ποσοστού 
δεκαπέντε τοις εκατό (15%) των ακαθάριστων εσόδων της 
επιχείρησης της τρέχουσας ή της προηγούμενης παράβα¬ 
σης χρήσης. Για τον καθορισμό του ύψους του προστίμου 
πρέπει να λαμβάνονται υπόψη η σοβαρότητα και η διάρ¬ 
κεια της παράβασης. Η κατά την προηγούμενη παράγραφο 
προβλεπόμενη χρηματική ποινή ανέρχεται μέχρι του ποσού 
δέκα χιλιάδες (10.000) ευρώ για κάθε ημέρα καθυστέρησης 
συμμόρφωσης προς την απόφαση και από την ημερομηνία 
που θα ορίσει η απόφαση.» 

Επομένως σύμφωνα με την προαναφερθείσα διάταξη του 
άρθρου 19 παρ. 1 εδ. ε' του ν. 703/1977 η Επιτροπή μπο¬ 
ρεί με απόφασή της να «απειλήσει πρόστιμο ή χρηματική 
ποινή και τα δύο σε περίπτωση συνέχισης ή επανάληψης 
της παράβασης», δηλαδή ουσιαστικά μη συμμόρφωσης της 
προς σχετική με το θέμα απόφασης της Επιτροπής. Εάν 
«η συνέχιση ή επανάληψη της παράβασης» βεβαιωθεί, με 
απόφασή της η Επιτροπή μπορεί «να θεωρήσει ότι κατέ¬ 
πεσε το πρόστιμο ή η χρηματική ποινή και τα δύο» (άρθρο 
1 παρ. 1, εδ. ε'). 

12. Από την ανωτέρω διατύπωση προκύπτει ότι οι κυρώσεις 
που συνεπάγεται ή μη εκτέλεση της απόφασης της Ε.Α., 
πρέπει να προβλέπονται στην εν λόγω απόφαση. 

13. Ως εκ τούτου παρότι η Επιτροπή Ανταγωνισμού δια¬ 
πιστώνει την παραβατική συμπεριφορά της εταιρείας ΚΑ¬ 
ΠΝΟΒΙΟΜΗΧΑΝΙΑ ΚΑΡΕΛΙΑ Α.Ε. που συνίσταται στη μη 
εκτέλεση των μέτρων συμπεριφοράς που εμπεριέχει η υπ’ 
αριθμ. 145/11/2000 απόφαση της Ε.Α., αδυνατεί να κάνει χρή¬ 
ση των προαναφερομένων διατάξεων (άρθρο 9 παρ. 1, εδ. 
δ' και ε') περί επιβολής προστίμου για μη εκτέλεση από¬ 
φασης της Ε.Α. ελλείψει σχετικής πρόβλεψης στην επίμαχη 
απόφαση. Διότι η διακριτική ευχέρεια που ο νομοθέτης 
παρέχει ρητά στην Επιτροπή να προβλέψει ή όχι στην 
εκδιδόμενη από αυτήν απόφαση την επιβολή κυρώσεων 
σε περίπτωση μη εκτέλεσής της από τον καταγγελλόμενο, 
αποδίδει στην ενδεχόμενη απουσία σχετικής πρόβλεψης, 
την έννοια της εκπεφρασμένης αρνητικής βούλησης της 

Επιτροπής να προχωρήσει στη λήψη παρόμοιων μέτρων 
και όχι της απλής παράλειψης που μπορεί να θεραπευτεί 
ερμηνευτικά εκ των υστέρων. 

Για τους λόγους αυτούς: 

Η Επιτροπή Ανταγωνισμού αποφασίζει ότι: 

«Η εταιρεία ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε. μη συμμορ- 
φούμενη προς τα μέτρα συμπεριφοράς που περιλάμβανε η 
υπ’ αριθμ. 145/11/2000 απόφαση Ε.Α., παρέβη την υποχρέωση 
μη συνέχισης της παράβασης που διαπίστωνε η εν λόγω 
απόφαση. 

Κρίνει ότι η παράλειψη πρόβλεψης στην εν λόγω απόφα¬ 
ση για επιβολή προστίμου χρηματικής ποινής ή και των δύο, 
σύμφωνα με το άρθρο 9 παρ. 1 εδ. δ' και ε' του ν. 703/1977, 
δεν παρέχει δυνατότητα εκ των υστέρων επιβολής σχετι¬ 
κού προστίμου ή χρηματικής ποινής. 

Υπό αυτές τις συνθήκες παρέλκει η εξέταση του εάν και 
κατά πόσο ο Ε. Σπεντζάρης διατηρούσε το δικαίωμα εκχώ¬ 
ρησης της συμβατικής του σχέσης με την καταγγελλόμενη 
εταιρεία σε οποιοδήποτε τρίτο χωρίς τη συναίνεση της τε¬ 
λευταίας, προκειμένου να εκτιμηθεί η νομιμοποίηση της Φ. 
Σπεντζάρη να αξιώσει από την εταιρεία ΚΑΠΝΟΒΙΟΜΗΧΑΝΙΑ 
ΚΑΡΕΛΙΑ Α.Ε. να συμμορφωθεί με τις υποχρεώσεις της έναντι 
του Ε. Σπεντζάρη, όπως αυτές προσδιορίστηκαν με την υπ’ 
αριθμ. 145/11/2000 απόφαση Ε.Α.». 

Η απόφαση εκδόθηκε την 27η Σεπτεμβρίου 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΠΥΡΙΔΩΝ ΖΗΣΙΜΟΠΟΥΛΟΣ 
Η Αναπληρώτρια Γραμματέας 
ΟΛΓΑ - ΑΝΙΤΑ ΡΑΦΤΟΠΟΥΛΟΥ 

-♦- 

Αριθμ. 2632/2258 (2) 

Συστάση Εκκλησιαστικού Ιδρύματος υπό την επωνυμίαν: 
«ΕΚΚΛΗΣΙΑΣΤΙΚΟΝ - ΠΝΕΥΜΑΤΙΚΟΝ -ΠΟΛΙΤΙΣΤΙΚΟΝ 
ΙΔΡΥΜΑ (Ε.Π.Π.Ι.) «ΑΓΙΟΣ ΑΘΑΝΑΣΙΟΣ» ΤΗΣ ΕΝΟΡΙΑΣ 
ΑΓΙΟΥ ΓΕΩΡΓΙΟΥ ΑΓΙΑΣΜΑΤΟΣ ΒΟΪΟΥ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΣΙΣΑΝΙΟΥ ΚΑΙ ΣΙΑΤΙΣΤΗΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψιν: 

1. Τας διατάξεις των άρθρων 29 παραγρ. 2, 35 και 36 του 
ν. 590/1977 «Περί Καταστατικού Χάρτου της Εκκλησίας της 
Ελλάδος», εν συνδυασμώ προς τάς διατάξεις των άρθρων 
12 και 17 του υπ’ αριθμ. 8/1979 Κανονισμού. 

2. Τας υποχρεώσεις Αυτής τας απορρέουσας εκ των 
Ευαγγελικών Επιταγών, των Ιερών Κανόνων και των Νό¬ 
μων του Κράτους προς το Χριστεπώνυ-μον της Εκκλησίας 
πλήρωμα. 

3. Τας υφισταμένας Κοινωνικός και Πνευματικός ανάγκας 
της περιοχής Βοΐου της Ιεράς Μητροπόλεως Σισανίου και 
Σιατίστης. 

4. Την από 13.2.2006 Πράξιν του Εκκλησιαστικού Συμβου¬ 
λίου του Ιερού Ναού Αγίου Γεωργίου Αγιάσματος Βοΐου, 
εγκριθείσαν διά της υπ’ αριθμ. 532/2006 αποφάσεως του 
Μητροπολιτικού Συμβουλίου. 

5. Την σχετικήν Πρότασιν του Σεβασμιωτάτου Μητροπο¬ 
λίτου Σισανίου και Σιατίστης Παύλου. 

6. Την από 22.3.2006 Γνωμοδότησιν της Νομικής Υπηρε¬ 
σίας της Εκκλησίας της Ελλάδος. 

7. Την από 31.8.2007 Απόφασιν Αυτής, αποφασίζει: 

Την σύστασιν Εκκλησιαστικού Ιδρύματος υπό την επωνυ¬ 
μίαν «ΕΚΚΛΗΣΙΑΣΤΙΚΟΝ - ΠΝΕΥΜΑΤΙΚΟΝ - ΠΟΛΙΤΙΣΤΙΚΟΝ 


ΙΔΡΥΜΑ (Ε.Π.Π.Ι.) «ΑΓΙΟΣ ΑΘΑΝΑΣΙΟΣ» ΤΗΣ ΕΝΟΡΙΑΣ ΑΓΙΟΥ 
ΓΕΩΡΓΙΟΥ ΑΓΙΑΣΜΑΤΟΣ ΒΟΪΟΥ ΤΗΣ ΙΕΡΑΣ ΜΗΤΡΟΠΟΛΕΩΣ 
ΣΙΣΑΝΙΟΥ ΚΑΙ ΣΙΑΤΙΣΤΗΣ». 

Η διοίκησις, οργάνωσις και λειτουργία του Ιδρύματος τούτου 
διέπεται εκ των διατάξεων του κατωτέρω Κανονισμού. 

ΚΑΝΟΝΙΣΜΟΣ 

ΠΕΡΙ ΔΙΟΙΚΗΣΕΩΣ, ΟΡΓΑΝΩΣΕΩΣ ΚΑΙ ΛΕΙΤΟΥΡΓΙΑΣ 
ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙ¬ 
ΑΝ: «ΕΚΚΛΗΣΙΑΣΤΙΚΟΝ - ΠΝΕΥΜΑΤΙΚΟΝ - ΠΟΛΙΤΙΣΤΙΚΟΝ 
ΙΔΡΥΜΑ «ΑΓΙΟΣ ΑΘΑΝΑΣΙΟΣ» ΤΗΣ ΕΝΟΡΙΑΣ ΑΓΙΟΥ ΓΕΩΡ¬ 
ΓΙΟΥ ΑΓΙΑΣΜΑΤΟΣ ΒΟΪΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΣΙ- 
ΣΑΝΙΟΥ ΚΑΙ ΣΙΑΤΙΣΤΗΣ.» 

Άρθρον1 

Τίτλος -Έδρα - Σφραγίς 

Εις την Ενορίαν του Ιερού Ναού Αγίου Γεωργίου Αγιά¬ 
σματος Βοΐου της Ιεράς Μητροπόλεως Σισανίου και Σι¬ 
ατίστης, και υπό τον έλεγχον και εποπτείαν της Ιεράς 
Μητροπόλεως ταύτης, συνίσταται Εκκλησιαστικόν Ίδρυμα 
υπό την επωνυμίαν: «εκκλησιαστικόν - πνευματικόν -πολι¬ 
τιστικόν ΙΔΡΥΜΑ «ΑΓΙΟΣ ΑΘΑΝΑΣΙΟΣ» ΤΗΣ ΕΝΟΡΙΑΣ ΑΓΙΟΥ 
ΓΕΩΡΓΙΟΥ ΑΠΑΣΜΑΤΟΣ ΒΟΪΟΥ ΤΗΣ ΙΕΡΑΣ ΜΗΤΡΟΠΟΛΕΩΣ 
ΣΙΣΑΝΙΟΥ ΚΑΙ ΣΙΑΤΙΣΤΗΣ», ως εξηρτημένη υπηρεσία του 
Ιερού Ναού Αγίου Γεωργίου, αυτοτελούς διαχειρίσεως και 
μη κερδοσκοπικού χαρακτήρος, το οποίον θα διέπεται από 
τον παρόντα Κανονισμόν. 

Έδρα του Ιδρύματος τούτου είναι το Αγιασμα, Δημοτικόν 
διαμέρισμα του Δήμου Τσοτυλίου του νομού Κοζάνης. 

Το Ίδρυμα θα στεγασθή προσωρινώς εις τον υπάρχοντα 
ξενώνα παρά τον Ιερόν Ναόν του Αγίου Αθανασίου της 
Ενορίας Αγιάσματος και οριστικώς εις κτίριον το οποίον 
θα οικοδομηθή εις το οικόπεδον του αυτού Ιερού Ναού. 

Το ως άνω Εκκλησιαστικόν - Πνευματικόν - Πολιτιστικόν 
Ίδρυμα, εν συντομία «Ε.Π.Π.Ι., “ΑΓΙΟΣ ΑΘΑΝΑΣΙΟΣ”» έχει ιδι- 
κήν του σφραγίδα στρογγύλην, εις την περιφέρειαν της 
οποίας αναγράφεται εις τρεις σειράς «ιερά μητρόπολις 
ΣΙΣΑΝΙΟΥ ΚΑΙ ΣΙΑΤΙΣΤΗΣ - ΙΕΡΟΣ ΝΑΟΣ ΑΓΙΟΥ ΓΕΩΡΓΙΟΥ 
ΑΓΙΑΣΜΑΤΟΣ ΒΟΪΟΥ - Ε.Π.Π.Ι., “ΑΓΙΟΣ ΑΘΑΝΑΣΙΟΣ”», εις 
το κέντρον δε αυτής φέρει την εικόνα του Αγίου Αθανα¬ 
σίου. 

Άρθρον 2 

Σκοποί του Ιδρύματος 

Σκοποί του Ιδρύματος είναι οι κάτωθι: 

1. Η ανέγερσις κτιρίου προκειμένου να στεγασθούν αι 
δραστηριότητες του Ιδρύματος. 

2. Η στήριξις της Ενορίας του Αγίου Γ εωργίου Αγιάσμα¬ 
τος δια την επισκευήν-ανακαίνισιν του κτιριακού συγκροτή¬ 
ματος του Ιερού Ναού Αγίου Αθανασίου και την συντήρησιν 
των ιερών Ναών της Ενορίας. 

3. Η οργάνωσις και αξιοποίησις του χώρου του οικοπέδου 
του Ιερού Ναού Αγίου Αθανασίου, ως προσφοράς εκ μέρους 
της Εκκλησίας προς τους χριστιανούς της περιφερείας μας, 
ενός χώρου καταλλήλου δια ποικίλας εκκλησιαστικός πνευ¬ 
ματικός και πολιτιστικός δραστηριότητας και αναψυχήν και 
η ανάδειξίς του ως κέντρου πνευματικής και πολιτιστικής 
αναπτύξεως και προόδου δια την ευρυτέραν περιοχήν της 
επαρχίας Βοΐου και δη και της Ιεράς ημών Μητροπόλεως. 

4. Η συνεργασία με τας κρατικός δημοσίας υπηρεσίας, πε¬ 
ριφερειακός, νομαρχιακάς και δημοτικός αρχάς, πολιτιστι¬ 
κούς συλλόγους και ιδρύματα δια την οργάνωσιν από κοινού 
δραστηριοτήτων και πραγματοποίησιν εκδηλώσεων δια την 
άνοδον του πνευματικού επιπέδου του λαού του Θεού, την 

προβολήν του Χριστιανικού Ορθοδόξου πολιτισμού και την 
έρευναν, ανάδειξιν, παρουσίασιν και προστασίαν της θρη¬ 
σκευτικής, πολιτιστικής, ιστορικής, λαογραφικής και φυσικής 
κληρονομιάς της ευρυτέρας περιοχής. 

5. Η πραγματοποίησις ομιλιών, χριστιανικών συνάξεων 
και εκδρομών. 

6. Η φιλοξενία εκδρομέων από άλλας Ιερός Μητροπόλεις, 
ενορίας, εκκλησιαστικά ιδρύματα και συλλόγους. 

7. Οποιαδήποτε άλλη ενέργεια την οποίαν ήθελεν απο¬ 
φασίσει το Διοικητικόν Συμβούλιον του Ιδρύματος. 

Άρθρον 3 

Μέσα δια την επίτευξιν των σκοπών 

Οι ανωτέρω σκοποί επιτυγχάνονται: 

1. Δια της αξιοποιήσεως του ανθρωπίνου δυναμικού της 
ενορίας και της αιτήσεως συνδρομής υπό ικανών πνευμα¬ 
τικών ανθρώπων, κληρικών και λαϊκών. 

2. Δια της διοργανώσεως τμημάτων καλλιτεχνικών και 
επιστημονικών δραστηριοτήτων. 

3. Δια της συγκεντρώσεως υλικού ιστορικού, εκκλησιαστι¬ 
κού, λαογραφικού, φυσικού ή άλλου ενδιαφέροντος προς 
αποτύπωσιν και συνέχισιν της ιστορικής, εκκλησιαστικής, 
λαϊκής τοπικής παραδόσεως της ευρυτέρας περιοχής και 
έρευναν της ιστορίας της. 

4. Δια της δημιουργίας μουσειακών εκθέσεων κατά το¬ 
μείς. 

5. Δια της οργανώσεως φιλανθρωπικών, ψυχαγωγικών, 
πολιτιστικών εκδηλώσεων και εκθέσεων. 

6. Δια της λειτουργίας αιθούσης δεξιώσεων, μνημοσύνων 
κ.λπ. 

7. Δια της λειτουργίας αναψυκτηρίου - κυλικείου. 

8. Δια της λειτουργίας του ξενώνος. 

9. Δια της υλοποιήσεως Ευρωπαϊκών προγραμμάτων. 

10. Δια παντός ετέρου πρόσφορου μέτρου, το οποίον 
ήθελεν αποφασίσει εκάστοτε το Διοικητικόν Συμβούλιον 
του Ιδρύματος (Ε.Π.Π.Ι). 

Άρθρον 4 

Οργάνωσις - Διοίκησις - Διοικητικόν Συμβούλιον 

1. Το Ίδρυμα τελεί υπό την πνευματικήν εποπτείαν και 
τον έλεγχον της Ιεράς Μητροπόλεως Σισανίου και Σιατί- 
στης και διοικείται από πενταμελές (5/μελές) Διοικητικόν 
Συμβούλιον, εφεξής Δ.Σ., που απαρτίζεται από: 

α) Τον εκάστοτε εφημέριον της Ενορίας Αγίου Γεωργίου 
Αγιάσματος, ως Πρόεδρον. 

β) Εν μέλος του εκάστοτε Εκκλησιαστικού Συμβουλίου. 

γ) Τρία μέλη άνδρες ή γυναίκες εκ των ενοριτών ή και 
εκ των εκτός Ενορίας συνδρομητών, καλής της έξωθεν 
μαρτυρίας άτομα, ανεπίληπτα, δεδοκιμασμένου ήθους και 
προσφοράς προς την κοινωνίαν, εκκλησιαστικούς σωφρο- 
νούντα και με διάθεσιν προσφοράς προς το Ίδρυμα, ως 
έχοντα ιδιαιτέραν σχέσιν με τον Ιερόν Ναόν του Αγίου 
Αθανασίου. 

2. Τα ως άνω τέσσερα τακτικά μέλη του Δ.Σ. προτείνο- 
νται εγγράφως υπό του Προέδρου του Εκκλησιαστικού 
Συμβουλίου και διορίζονται δια μίαν τριετίαν υπό του Σε- 
βασμιωτάτου Μητροπολίτου Σισανίου και Σιατίστης. Οι 
διορισθέντες δύνανται να επαναδιορισθούν. 

3. Εις την πρώτην συνεδρίασιν το Δ.Σ. του Ιδρύματος 
εκλέγει με ψηφοφορίαν τον Αντιπρόεδρον, τον Γραμματέα 
και τον Ταμίαν και αναφέρει αποτέλεσμα της εκλογής εις 
την Ιεράν Μητρόπολιν Σισανίου και Σιατίστης. 

4. Ο Πρόεδρος του Δ.Σ.: 

α)Έχει την ευθύνην όλων των εκδηλώσεων του Ιδρύματος 
και τα μέλη του Δ.Σ προς υλοποίησιν των σκοπών του. 


β) Εκπροσωπεί το Ίδρυμα ενώπιον πάσης Διοικητικής, 
Δικαστικής, Εκκλησιαστικής και οποιοσδήποτε άλλης Αρχής 
και εις τας σχέσεις του με τα άλλα Ιδρύματα, οργανισμούς, 
νομικά και φυσικά πρόσωπα, 
γ) Λαμβάνει γνώσιν όλων των εισερχομένων και εξερχό- 
μενων εγγράφων του Ιδρύματος και συνυπογράφει μετά 
του ταμίου τα οικονομικής φύσεως έγγραφα. 

δ) Συγκαλεί το Δ.Σ εις συνεδριάσεις, διευθύνει τας συζη¬ 
τήσεις και συνυπογράφει μετά του γραμματέως τα πρα¬ 
κτικά των συνεδριάσεων. 

5. Ο Γραμματεύς του Δ.Σ.: 

Ο Γ ραμματεύς τηρεί το βιβλίον πρωτοκόλλου, συντάσσει 
την αλληλογραφίαν του Ιδρύματος την οποίαν συνυπογρά¬ 
φει με τον Πρόεδρον. Επίσης τηρεί το βιβλίον πρακτικών 
των συνεδριάσεων του Δ.Σ., συνυπογράφει με τον Πρόεδρον 
τα εν λόγω πρακτικά, τα οποία συντάσσει και φυλάττει σε 
ασφαλές μέρος την σφραγίδα του ιδρύματος. 

6. Ο Ταμίας του Δ.Σ.: 

α) Τηρεί το Βιβλίον Ταμείου καθώς και τα Διπλότυπα 
Γραμμάτια Εισπράξεων και Εντάλματα Πληρωμών, τα οποία 
συνυπογράφει μετά του Προέδρου. 

β) Εισπράττει με Διπλότυπα Γραμμάτια Εισπράξεων πάν 
έσοδον του Ιδρύματος. 

γ) Διενεργεί τας πληρωμάς που αποφασίζει το Δ.Σ. βά¬ 
σει Διπλοτύπων Ενταλμάτων Πληρωμών, τα οποία επίσης 
συνυπογράφει μετά του Προέδρου, όπως άλλωστε και όλα 
τα οικονομικής φύσεως έγγραφα, 
δ) Ευθύνεται δια την φύλαξιν των χρημάτων, διενεργεί 
καταθέσεις και αναλήψεις χρημάτων μόνον κατόπιν αποφά- 
σεως του Δ.Σ. και γενικά διαχειρίζεται κατά την υπόδειξιν 
του Προέδρου του Δ.Σ. την περιουσίαν του Ιδρύματος, 
ε) Επίσης, τηρεί το Βιβλίον Κτηματολογίου και το Βιβλίον 
Υλικού του Ιδρύματος. 

Άρθρον 5 

Αρμοδιότητες - Καθήκοντα του Δ.Σ. 

1. Το Διοικητικόν Συμβούλιον του Ε.Π.Π.Ι. έχει τας ως κά¬ 
τωθι τας: 

α) Συνέρχεται τακτικώς κατά μήνα και εκτάκτως όταν πα- 
ρίσταται ανάγκη ύστερα από πρόσκλησιν του Προέδρου. 

β) Αποφασίζει δια κάθε θέμα που αφορά εις την εκπλή- 
ρωσιν των σκοπών του Ιδρύματος. 

γ) Συνεργάζεται μετά του Μητροπολιτικού Συμβουλίου 
της Ιεράς Μητροπόλεως Σισανίου και Σιατίστης, με το Εκ¬ 
κλησιαστικόν Συμβούλιον του Ιερού Ναού Αγίου Γεωργίου 
Αγιάσματος Βοΐου, με πολιτιστικούς, επιστημονικούς, φι¬ 
λανθρωπικούς συλλόγους και ιδρύματα καθώς και με την 
τοπικήν αυτοδιοίκησιν και τους τοπικούς φορείς δια την 
προαγωγήν και επίτευξιν των σκοπών του Ιδρύματος. 

δ) Μεριμνά δια την εξεύρεσιν οικονομικών πόρων, απα¬ 
ραιτήτων δια την ομαλήν λειτουργίαν του Ιδρύματος. 

ε) Καταρτίζει τον ετήσιον Προϋπολογισμόν και Απολο¬ 
γισμόν, τους οποίους και υποβάλλει προς έγκρισιν εις το 
Μητροπολιτικόν Συμβούλιον. 

στ) Δύναται να παραχωρή μέρος των κτιριακών του εγκα¬ 
ταστάσεων δωρεάν προς χρήσίν εις τοπικούς φορείς δια 
την πραγματοποίησιν εκδηλώσεων, υπό την προϋπόθεσιν 
ότι δεν παραβιάζονταί: η ιερότης του χώρου, η καθαριστής, 
οι σκοποί του Ιδρύματος και το πρόγραμμα Λειτουργίας 
αυτού. 

ζ) Δεν δύναται να παραχώρηση μόνιμον στέγασιν εις 
άλλους φορείς, είτε δωρεάν είτε επ' ενοικίω. 

η) Δύναται να παράσχη προς στέγασιν δωρεάν τμήμα 
αιθούσης ή αίθουσαν του κτιρίου αυτού εις τον πολιτιστι¬ 
κόν σύλλογον Αγιάσματος ή άλλους πολιτιστικούς συλ¬ 
λόγους και εκκλησιαστικά ή άλλα ευαγή ιδρύματα, προς 
προσωρινήν χρήσιν και δια την δωρεάν έκθεσιν ιστορικού, 
λαογραφικού, φωτογραφικού ή άλλου υλικού, το οποίον 

δεν έχουν παραχωρήσει εις το Ίδρυμα, κατόπιν σχετικής 
προς τούτο ως προς την χρονικήν διάρκειαν συμφωνίας, 
με ευθύνην όμως των ως άνω πολιτιστικών συλλόγων ή 
ιδρυμάτων. 

θ) Επιλαμβάνεται κάθε υποθέσεως που αφορά εις την 
συμπληρωματικήν ανέγερσιν κτιριακών εγκαταστάσεων. 

ι) Το Δ.Σ. δύναται επίσης να συγκροτήσει υποεπιτροπάς 
κατά τομείς Διακονίας, να καθορίζει τας αρμοδιότητας 
των και να διορίζει τους υπευθύνους και το προσωπικόν 
αυτών, εκτιμάν το ήθος, την πνευματικήν κατάρτισιν και 
την προσφοράν των προς το Ίδρυμα. 

ια) Δύναται δε να προσλαμβάνη έμμισθον προσωπικόν, 
αναλόγως των στόχων και των προγραμμάτων του. 

ιβ) Αποφασίζει δια πάν έτερο θέμα, το οποίον δεν προ- 
βλέπεται από τον παρόντα κανονισμόν. 

Άρθρον 6 
Τηρούμενα βιβλία 

Το Ίδρυμα έχει ιδίαν διαχείρισιν, τηρεί δε με την μέρι¬ 
μναν του Δ.Σ. τα Διαχειριστικά αυτού βιβλία, συμφώνως 
προς το σύστημα τηρήσεως των λογιστικών βιβλίων των 
Εκκλησιαστικών Νομικών Προσώπων, θεωρημένα δια πάσαν 
νόμιμον χρήσιν υπό της Ιεράς Μητροπόλεως Σισανίου και 
Σιατίστης, ήτοι: 

1. Βιβλίον Πρωτοκόλλου Αλληλογραφίας. 

2. Βιβλίον Πρακτικών των Συνεδριάσεων του Διοικητικού 
Συμβουλίου. 

3. Βιβλίον Ταμείου και Διπλότυπα Γραμμάτια Εισπράξε¬ 
ων και Εντάλματα Πληρωμών, τα οποία είναι εκτελεστέα 
εφ’ όσον φέρουν την υπογραφή ν του Προέδρου και του 
Ταμίου του Ιδρύματος. 

4. Βιβλίον Κτηματολογίου, εις το οποίον αναγράφεται 
άπαοα η ακίνητος περιουσία του Ιδρύματος. 

5. Βιβλίον Τλικού, εις το οποίον αναγράφεται άπασα η 
κινητή περιουσία. 

6. Φακέλους αρχείου. 

Άρθρον 7 

Πόροι του Ιδρύματος 

Πόροι του Ιδρύματος είναι: 

1. Η ετήσια επιχορήγησις υπό της Ενορίας (Αγίου Γεωρ¬ 
γίου Αγιάσματος). 

2. Τα πάσης φύσεως έσοδα εκ των δεξιώσεων, μνημό¬ 
συνων και άλλων εκδηλώσεων εις την αίθουσαν του Ιδρύ¬ 
ματος. 

3. Τα έσοδα από την λειτουργίαν του ξενώνος. 

4. Αι πρόσοδοι εκ της πραγματοποιήσεως εκδηλώσεων, 
λαχειοφόρων αγορών, εράνων νομίμως διενεργουμένων, 
εκθέσεων και άλλων εκδηλώσεων ως και εκ της λειτουρ¬ 
γίας του κυλικείου. 

5. Κληρονομίαι, κληροδοσίαι και δωρεαί, υπέρ του Ιδρύ¬ 
ματος και τα εξ αυτών προερχόμενα έσοδα. 

6. Κρατικαι επιχορηγήσεις εκ μέρους της Νομαρχιακής 
και Τοπικής Αυτοδιοικήσεως, Οργανισμών και άλλων Νομι¬ 
κών Προσώπων Δημοσίου ή Ιδιωτικού Δικαίου, επιχορηγή¬ 
σεις και συνδρομαί εκ μέρους φυσικών προσώπων και πάσα 
νόμιμος επιχορήγησις εκ προγραμμάτων Δημοσίων Επενδύ¬ 
σεων ή εξ υλοποιήσεως Ευρωπαϊκών προγραμμάτων. 

7. Παν έτερον έσοδον το οποίον δεν προβλέπεται ανω¬ 
τέρω και προέρχεται εκ χρηστής πηγής. 

Άρθρον 8 
Διάθεσις πόρων 

Α. Οι ανωτέρω πόροι του Ιδρύματος διατίθενται κατόπιν 
αποφάσεως του Δ.Σ.: 

1. Δια την ανέγερσιν κτιρίου του Ιδρύματος. 

2. Δια την επισκευήν - ανακαίνισιν του κτιριακού συ¬ 
γκροτήματος του Ιερού Ναού Αγίου Αθανασίου και την 


συντήρησιν των Ιερών Ναών της Ενορίας Αγίου Γεωργίου 
Αγιάσματος. 

3. Δια τον εξοπλισμόν των εγκαταστάσεων αυτού και την 
προμήθειαν βιβλίων, εντύπων και άλλων υλικών απαραιτή¬ 
των δια την ομαλήν λειτουργίαν του. 

4. Δια την καθαριότητα και την ευπρέπεια των χώρων 
του Ιδρύματος. 

5. Δια την διοργάνωσιν εορτών, ομιλιών, συνεδρίων, εκ¬ 
δηλώσεων, εκδρομών και εν γένει δραστηριοτήτων απα¬ 
ραιτήτων δια την επιτυχίαν των σκοπών του. 

6. Δια την καταβολήν της μισθοδοσίας του εμμίσθου 
προσωπικού. 

7. Δια την φιλοξενίαν ομιλητών, χορωδιών, νέων κ.α. 

8. Δια την συμμετοχήν εις προγράμματα που άπτονται 
των σκοπών του. 

9. Δια τας ανάγκας συντηρήσεως και Λειτουργίας των 
κτιριακών εγκαταστάσεων του Ιδρύματος. 

10. Δια την εκτύπωσα εντύπων εχόντων σκοπόν και στό¬ 
χον την ομαλήν λειτουργίαν και προώθησιν του επιτελού- 
μενου υπό του «Ε.Π.Π.Ι.» έργου του και διανομήν εις τους 
συνδρομητάς. 

Β. Το τυχόν χρηματικόν πλεόνασμα από την οικονομικήν 
διαχείρισιν, το οποίον υπερβαίνει το ποσόν περί του οποίου 
αποφασίζει το Δ.Σ, κατατίθεται εις λογαριασμόν τραπέζης 
εις το όνομα του Ιδρύματος. 

Άρθρον 9 

Δωρηταί - Ευεργέται 

Το Διοικητικόν Συμβούλιον του Ιδρύματος δύναται να 
ανακήρυξη Δωρητάς και Ευεργέτας, είτε εν ζωή είτε μετά 
θάνατον, πρόσωπα τα οποία εβοήθησαν υλικώς ή ηθικώς το 
Ίδρυμα, αναγράφον τα ονόματα αυτών εις σχετικήν θέσιν 
της μεγάλης αιθούσης του Ιδρύματος. 

ΤΕΛΙΚΑΙ ΔΙΑΤΑΞΕΙΣ 

Άρθρον 10 

Τροποποίησις του Κανονισμού 

Ο παρών Κανονισμός δύναται να τροποποιηθή υπό της 
Ιεράς Συνόδου της Εκκλησίας της Ελλάδος κατόπιν προ- 
τάσεως του Διοικητικού Συμβουλίου του Ιδρύματος (Ε.Π.Π.Ι.) 
και ητιολογημένης αποφάσεως του Εκκλησιαστικού Συμ¬ 
βουλίου του Ιερού Ναού Αγίου Γεωργίου Αγιάσματος Βο'ΐου 
εγκρίσειτου Μητροπολιτικού Συμβουλίου. 

Άρθρον 11 

Κατάργησις του Ιδρύματος 

Το παρόνΊδρυμα καταργείται κατόπιν αιτιολογημένης απο¬ 
φάσεως του Δ.Σ. αυτού, εγκρινομένης απαραιτήτως υπό του 
Μητροπολιτικού Συμβουλίου της Ιεράς Μητροπόλεως Σισανίου 
και Σιατίστης, όταν δεν εκπληροί τας εκκλησιαστικός αυτού 
προϋποθέσεις και την αποστολήν του, όταν παρεκκλίνη του 
σκοπού του ή καταστή ανέφικτος η λειτουργία του. 

Εις κάθε περίπτωσιν καταργήσεως του Ιδρύματος παν 
κινητόν ή ακίνητον περιουσιακόν αυτού στοιχείον καθώς 
και κάθε δικαίωμα και αξίωσις αυτού, ακόμη και οικονομική, 
περιέρχεται εις το νομικόν πρόσωπον της Ενορίας Αγίου 
Γ εωργίου Αγιάσματος Βο'ΐου. 

Άρθρον 12 

Ισχύς του Κανονισμού 

Ο παρών Κανονισμός ισχύει από της δημοσιεύσεως αυτού 
εις την Εφημερίδα της Κυβερνήσεως και εις το επίσημον 
Δελτίον της Εκκλησίας της Ελλάδος «ΕΚΚΛΗΣΙΑ». 

Άρθρον13 
Κάλυψις δαπάνης 

Εκ της δημοσιεύσεως των διατάξεων του παρόντος Κανο¬ 
νισμού προκαλείται δαπάνη εις βάρος του προϋπολογισμού 

του νομικού προσώπου του Ιερού Ναού Αγίου Γεωργίου 
Αγιάσματος Βοΐου, το ύψος της οποίας δεν δύναται να 
προδιορισθή. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήναι 31 Αυγούστου 2007 

Του Μακαριωτάτου Προέδρου απουσιάζοντος 
Ο Προεδρεύων 
| Ο Λαγκαδά ΣΠΥΡΙΔΩΝ 

-♦- 

(3) 

Χορήγηση άδειας κυκλοφορίας φαρμακευτικού 
προϊόντος ΡΙ_ΙΙΚΑΤΒΙΙ_ 


Δραστική ουσία: 
Μορφή: 


ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 62914, 62915/28.9.2007 αποφάσεις του 
ΕΟΦ χορηγείται, βάσει των διατάξεων του άρθρου 34 της 
παραγράφου 3 της υπ’ αριθμ. ΔΥΓ3 (α) 83657/2005 κοινής 
υπουργικής απόφασης, άδεια κυκλοφορίας στο φαρμακευ¬ 
τικό προϊόν ΡΙ_ϋΚΑΤΡΙΙ_. 

ΡΐυΟΟΝΑΖΟΙΕ 
Καψάκιο, σκληρό 
ΙΟΟιπο/ΟΑΡ & ΙδΟηης/ΟΑΡ 
Δικαιούχος σήματος ΒΕΛΚΑ ΕΛΛΑΣ ΑΕΒΕ 
Υπεύθυνος κυκλοφορίας ΒΕΛΚΑ ΕΛΛΑΣ ΑΕΒΕ 

Η Διευθύντρια 
Α. ΚΟΥΤΣΟΥΚΗ 

-*- 

Χορήγηση αδείας κυκλοφορίας φαρμακευτικού 
προϊόντος ΝΟΡΝ/ΑίΕΤ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 62925, 62926/28.9.2007 αποφάσεις του 
ΕΟΦ χορηγείται, βάσει των διατάξεων του άρθρου 34 της 
παραγράφου 3 της υπ’ αριθμ. ΔΥΓ3 (α) 83657/2005 κοινής 
υπουργικής απόφασης, άδεια κυκλοφορίας στο φαρμακευ¬ 
τικό προϊόν ΝΟΒΝ/ΑΙ-ΕΤ. 

ΑΜΙΟϋΙΡΙΝΕ ΒΕ3ΥΙΑΤΕ 
Καψάκιο, σκληρό δπις/ΟΑΡ 
& ΙΟπις/ΟΑΡ 
ΑΕΕΤ 

ΡΗΑΒΜΑΟΕυΤΙΟΑΙδ ΑΒΕΕ 
ΑΙΕΤ 

ΡΗΑΒΜΑΟΕυΤΙΟΑΙδ ΑΒΕΕ 


(4) 


Δραστική ουσία 
Μορφή 

Δικαιούχος σήματος 
Υπεύθυνος κυκλοφορίας 


Η Διευθύντρια 


Α. ΚΟΥΤΣΟΥΚΗ 


♦ 


Δικαιούχος σήματος ΒΙΟΜΕΩΙΟ ΙΑΒΟΒΑΤΟΒΙΕδ 
ΗΟΙΩΙΝΟ δ.Α, ΐυΧΕΜΒυΒΟ 
Υπεύθυνος κυκλοφορίας ΜΕϋΙΟΙΙδ ΑΕ 

Η Διευθύντρια 

Α. ΚΟΥΤΣΟΥΚΗ 

-♦- 

( 6 ) 

Χορήγηση άδειας κυκλοφορίας κτηνιατρικού φαρμακευ¬ 
τικού προϊόντος ϋΟΧΥΡΒΕΧ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 


Με την υπ’ αριθμ. 59860/17.9.2007 απόφαση του ΕΟΦ χο¬ 
ρηγείται, βάσει των διατάξεων του άρθρου 26 της υπ’ αριθμ. 
282371/2006 κοινής υπουργικής απόφασης, άδεια κυκλοφο¬ 
ρίας στο κτηνιατρικό φαρμακευτικό προϊόν ϋΟΧΥΡΒΕΧ. 
Δραστική ουσία ΩΟΧΥΟΥΟϋΝ Ε ΗΥΟΙΑΤΕ 

Δικαιούχου ΙΝΟϋδΤΒΙΑΙ ϊ/ΕΤΕΒΙΝΑΒΙΑ 

δ.Α, ΒΑΒΟΕΙΟΝΑ, δΡΑΙΝ 

Υπεύθυνος κυκλοφορίας ΙΝΟϋδΤΒΙΑΙ ϊ/ΕΤΕΒΙΝΑΒΙΑ 

δ.Α, ΒΑΒΟΕΙΟΝΑ, δΡΑΙΝ 

Μορφή Πρόμιγμα για φαρμακούχο 

τροφή ΙΟΟπης/ρ. 

Η Διευθύντρια 

Α. ΚΟΥΤΣΟΥΚΗ 

-♦- 

(7) 

Χορήγηση άδειας κυκλοφορίας φαρμακευτικού 
προϊόντος Τ4. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 


Με τις αρ. 62848 & 62849/27.9.2007 αποφάσεις του ΕΟΦ χο¬ 
ρηγείται, βάσει των διατάξεων του άρθρου 34 της παραγράφου 
3 της υπ’ αριθμ. ΔΥΓ3 (α) 83657/2005 κοινής υπουργικής απόφα¬ 
σης, άδεια κυκλοφορίας στο φαρμακευτικό προϊόν Τ4. 
Δραστική ουσία: ΕΕΝ/ΟΤΗΥΒΟΧΙΝΕ δΟϋΙϋΜ 

Μορφές: Δισκία 12 πίο 9 /ΤΑΒ &62ιπο9/ 


ΤΑΒ. 

Δικαιούχος σήματος: ΙΙΝΙ-ΡΗΑΒΜΑ ΚΛΕΩΝ ΤΣΕΓΗΣ 

ΦΑΡΜΑΚΕΥΤΙΚΑ ΕΡΓΑΣΤΗΡΙΑ 
ΑΒΕΕ 

Υπεύθυνος κυκλοφορίας: ΙΙΝΙ-ΡΗΑΒΜΑ ΚΛΕΩΝ ΤΣΕΓΗΣ 
ΦΑΡΜΑΚΕΥΤΙΚΑ ΕΡΓΑΣΤΗΡΙΑ 
ΑΒΕΕ 


Η Διευθύντρια 


Α. ΚΟΥΤΣΟΥΚΗ 


4 - 

( 8 ) 


Χορήγηση άδειας κυκλοφορίας φαρμακευτικού 
προϊόντος ΡΒΕΟΙΡΙΤΑΝ 


(5) ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 


Χορήγηση άδειας κυκλοφορίας φαρμακευτικού 
προϊόντος ΟΜΕΒΑΝΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 62924/28.9.2007 απόφαση του ΕΟΦ 
χορηγείται, βάσει των διατάξεων του άρθρου 34 της πα¬ 
ραγράφου 3 της υπ’ αριθμ. ΔΥΓ3 (α) 83657/2005 κοινής 
υπουργικής απόφασης, άδεια κυκλοφορίας στο φαρμακευ¬ 
τικό προϊόν ΟΜΕΒΑΝΕ. 

Δραστική ουσία ΟΜΕΡΒΑΖΟΙΕ δΟΩΙΙΙΜ 

Μορφή Κόνις και διαλύτης για ενέσιμο 

διάλυμα 4 θΓΠ 9 /νΐΑΙ_ 


Με τις υπ’ αριθμ. 62259, 62260/26.9.2007 αποφάσεις του 
ΕΟΦ χορηγείται, βάσει των διατάξεων του άρθρου 34 της 
παραγράφου 3 της υπ’ αριθμ. ΔΥΓ3 (α) 83657/2005 κοινής 
υπουργικής απόφασης, άδεια κυκλοφορίας στο φαρμακευ¬ 
τικό προϊόν ΡΒΕΟΙΡΙΤΑΝ. 

δΙΙΜΑΤΒΙΡΤΑΝ 31ΙΟΟΙΝΑΤΕ 
Δισκίο 5 ΟΠΊ 9 /ΤΑΒ&ΙΟΟΠ 19 /ΤΑΒ 
ΤΑΒΟΕΤ ΡΗΑΒΜΑ ΕΠΕ 
ΤΑΒΟΕΤ ΡΗΑΒΜΑ ΕΠΕ 
Η Διευθύντρια 
Α. ΚΟΥΤΣΟΥΚΗ 


Δραστική ουσία 
Μορφή 

Δικαιούχος σήματος 
Υπεύθυνος κυκλοφορίας 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

